Source: http://docplayer.fi/46488916-Naantalin-kaupungin-ymparistonsuojeluviranomaisen.html
Timestamp: 2018-11-18 21:24:52+00:00
Document Index: 25316697

Matched Legal Cases: ['kko ', 'kko ', 'kko ', 'kko ', 'kko ', 'kko ']

Naantalin kaupungin ympäristönsuojeluviranomaisen - PDF
Download "Naantalin kaupungin ympäristönsuojeluviranomaisen"
1 Naantalin kaupungin ympäristönsuojeluviranomaisen VALVONTASUUNNITELMA
2 2 Sisällys 1 Valvontasuunnitelma ja sen tavoitteet Alueen ympäristöolot ja yleisluonteinen arvio ympäristön pilaantumisen riskeistä Valvonnan keinot ja toimenpiteet Tiedonsaanti ja tarkastusoikeus Tarkastukset Tarkkailuraportit ja vuosiyhteenvedot Kehotus ja hallintopakko Tutkintapyyntö Ympäristönsuojelulain (527/2014) mukainen valvonta Ympäristölupa Ilmoitus toiminnan rekisteröintiä varten Ilmoitus melua ja tärinää aiheuttavasta toiminnasta Ilmoitus koeluonteisesta toiminnasta Talousjätevesien käsittelyvaatimukset Ympäristönsuojelumääräykset Ilmoitus poikkeuksellisesta tilanteesta toiminnassa Muut ympäristönsuojelulain mukaiset valvontakohteet Muun lainsäädännön mukainen valvonta Maa-aineslaki (555/1981) Jätelaki (646/2011) Vesilaki (587/2011) Vesihuoltolaki (119/2001) Merenkulun ympäristönsuojelulaki (1672/2009) Maastoliikennelaki (1710/1995) ja vesiliikennelaki (463/1996) Ulkoilulaki (606/1973) Valtioneuvoston asetus eräiden maa- ja puutarhataloudesta peräisin olevien päästöjen rajoittamisesta (1250/2014) Valtioneuvoston asetus eräiden jätteiden hyödyntämisestä maarakentamisessa (591/2006) Valvonnan riskiperusteinen kohdentaminen Valvontaluokat Riskinarviointi Valvonnan voimavarat ja viranomaisyhteistyö Valvontatehtävien priorisointi Valvonnan maksullisuus Valvontasuunnitelman päivittäminen Menettely valvontaohjelman laatimiseksi ja ylläpitämiseksi... 12
3 3 1 Valvontasuunnitelma ja sen tavoitteet Kunnan ympäristönsuojeluviranomaisen on valvottava ympäristöluvanvaraisia ja rekisteröitäviä toimintoja säännöllisesti määräaikaistarkastuksin. Valvontaa varten on laadittava valvontasuunnitelma. Valvontasuunnitelmassa on oltava tiedot alueen ympäristöoloista ja pilaantumisen vaaraa aiheuttavista toiminnoista sekä käytettävissä olevista valvonnan voimavaroista ja keinoista. Suunnitelmassa on kuvattava valvonnan järjestämisen ja riskinarvioinnin perusteet ja valvonnasta vastaavien viranomaisten yhteistyö. Naantalissa ympäristönsuojeluviranomaisena toimii kaavoitus- ja ympäristölautakunta. Naantalin kaupungin valvontasuunnitelmaan on sisällytetty ympäristösuojelulain mukaan luvanvaraisten ja rekisteröityjen toimintojen lisäksi myös muut ympäristönsuojelulain mukaiset valvontakohteet, sekä muun lainsäädännön (mm. jätelaki, vesilaki, vesihuoltolaki, maa-aineslaki) nojalla valvontaa edellyttävät toiminnat. Näin saadaan kokonaiskuva ympäristönsuojeluviranomaisen suorittamasta valvonnasta. Säännöllisesti tarkastettavan valvontasuunnitelman avulla valvontaa voidaan kehittää, tehostaa ja yhtenäistää. Valvontasuunnitelman perusteella laaditaan vuosittain valvontaohjelma, joka toimii käytännöntyökaluna valvonnan toteuttamisessa. 2 Alueen ympäristöolot ja yleisluonteinen arvio ympäristön pilaantumisen riskeistä Naantali on vilkas teollisuus-, matkailu- ja satamakaupunki. Asukkaita Naantalissa on vuonna 2015 noin Lisäksi Naantalin saaristossa sijaitsee yli 4300 vapaa-ajan asuntoa. Alueen maapinta-ala on 311 km 2 ja vesi-pinta-ala 372 km 2. Naantalissa on 1000 kilometriä rantaviivaa ja yli 1000 saarta. Merialue on matala, saaristoinen ja veden vaihtuvuus on vähäistä. Näin ollen elinkeinojen sekä virkistyskäytön paineet vaikuttavat meren tilaan. Saaristomeri on viimeisten vuosikymmenten aikana rehevöitynyt. Veden tilaan vaikuttavat sekä teollisuuden että maatalouden päästöt. Myös kalankasvatus ja puutteellisesti käsitellyt haja-asutuksen jätevedet vaikuttavat Saaristomeren rehevöitymiseen. Rantojen läheisyydessä sijaitsevat toiminnot voivat aiheuttaa etenkin häiriötilanteissa riskejä vesistölle. Naantalissa on neljä Natura verkostoon kuuluvaa aluetta: Aasla-Kramppi, Pakinaisten saaristo, Ajolan laitumet ja Uutiskuuva. Lisäksi on muun muassa Tamminiemen-, Riihiluodon- ja Villivuoren luonnonsuojelualueet, sekä kymmeniä suojeltuja luontotyyppejä, joista suurin osa on jalopuumetsikköjä ja pähkinäpensaslehtoja. Erilaisten toimintojen sijoittumisessa ja toiminnassa tulee varmistaa, ettei alueiden suojeluperuste vaarannu. Naantalissa on kolme ensimmäisen luokan pohjavesialuetta: Lietsalan-, Kauppilan- ja Taattisten pohjavesialueet. Näistä Lietsalan pohjavesialue toimii Naantalin varavesilähteenä. Samaisella pohjavesialueella sijaitsee teollisuusalue, jossa toimii useita pienyrityksiä. Öljyjen, kemikaalien ja muiden haitallisten aineiden varastointi ja käsittely sekä jäte- ja hulevedet voivat aiheuttaa pohjaveden pilaantumista ja sen vaaraa.
4 4 Naantalissa sijaitsee useita suuria teollisuuslaitoksia ja yksi Suomen suurimmista tavarasatamista sekä Pohjois-Euroopan suurin kuivatelakka. Merkittävimpiä mahdollisia ympäristöriskejä ovat onnettomuuksista ja häiriötilanteista johtuvat öljy- tai kemikaalipäästöt maaperään tai vesistöön sekä jätevesien tai savukaasujen hallitsemattomat päästöt. 3 Valvonnan keinot ja toimenpiteet 3.1 Tiedonsaanti ja tarkastusoikeus Ympäristösuojeluviranomaisella tai sen määräämällä viranhaltijalla on oikeus tehtävänsä suorittamista varten saada välttämättömät tiedot salassapidon estämättä viranomaisilta ja toiminnanharjoittajilta. Lisäksi on oikeus tarkkailla toimintaa ja sen ympäristövaikutuksia sekä suorittaa tarpeellisia mittauksia tai dokumentointeja. Tarkkailun ja valvonnan suorittamista varten on oikeus kulkea toisen maalla ja päästä paikkaan, missä toimintaa harjoitetaan. 3.2 Tarkastukset Laitosten tai toimintojen säännöllinen tarkastaminen on tärkein valvonnan keino. Tarkastuksilla varmistetaan, että toiminta on esimerkiksi ympäristöluvan mukaista ja toiminnassa on noudatettu ympäristöluvan määräyksiä. Samalla arvioidaan lupamääräyksien riittävyyttä ja toiminnanharjoittajan tekemien seurantojen ja raportoinnin toimivuutta. Tarkastuksien perusteella lupamääräyksiä tarvittaessa muutetaan. Tarkastus suoritetaan aina myös ympäristölupahakemuksen ja muun lupahakemuksen sekä usein rekisteröinti-ilmoituksen käsittelyn yhteydessä. Tarkastus voidaan tehdä hakemuksen vireillä ollessa tai uuden laitoksen rakentamisen tai käyttöönoton yhteydessä. Tarkastuksia tehdään suunnitelmallisen valvonnan lisäksi toimenpidepyyntöjen ja vireillepanojen johdosta. Onnettomuuksista, toimintahäiriöistä tai poikkeuksellisissa tilanteista, joista voi aiheutua ympäristönpilaantumista tai sen vaaraa, toiminnanharjoittajalla on ilmoitusvelvollisuus valvontaviranomaiselle. Ilmoituksen käsittely ja selvittäminen vaativat yleensä tarkastuksia. Tarkastuksesta sovitaan pääsääntöisesti etukäteen ja toiminnanharjoittajalle varataan mahdollisuus osallistua tarkastukseen. Tarkastuksella käydään läpi muun muassa laitoksen toiminta ja tilat, ympäristölupa siihen liittyvine määräyksineen, tarkkailutiedot, toiminnasta mahdollisesti tulleet valitukset ja niiden seurauksena suoritetut toimenpiteet. Suunnitelmallisella tarkastuksella havaittujen puutteiden seurantatarkastukset kuuluvat valvontaohjelman mukaiseen valvontaan. 3.3 Tarkkailuraportit ja vuosiyhteenvedot Säännölliseen valvontaa kuuluu myös toiminnanharjoittajalta saatujen selvitysten, vuosiraporttien ja tarkkailutulosten tarkastaminen. Tarvittaessa toiminnanharjoittajalta pyydetään lisäselvityksiä. Ympäristölupapäätöksiin kirjattujen tarkkailumääräysten valvonta on tärkeää tarkkailun suorittamisen ja toiminnan vaikutusten seuraamiseksi.
5 5 3.4 Kehotus ja hallintopakko Mikäli valvontatarkastuksella toiminnassa havaitaan epäkohtia, niiden korjaamiseksi annetaan määräaika. Jos toiminnanharjoittaja ei korjaa epäkohtia määräaikaan mennessä, eikä ole esittänyt tälle perusteltua syytä, toiminnanharjoittajaa kehotetaan saattamaan epäkohdat kuntoon. Mikäli kehotusta ei noudateta, ryhdytään toimiin hallintopakkomenettelyn vireille saattamiseksi. Hallintopakkomenettelyssä (välillinen hallintopakko) toiminnanharjoittajalle asetetaan määräys tai kielto, jonka tehosteeksi asetetaan uhkasakko, teettämisuhka tai toiminnan keskeyttämisuhka. Ennen uhan asettamista toiminnanharjoittajaa kuullaan asiasta todisteellisesti. Uhan asettamispäätöksen tekee ympäristönsuojeluviranomainen. Välitöntä hallintopakkoa (toiminnan keskeyttäminen) käytetään, mikäli toiminnasta aiheutuu välitöntä terveyshaittaa tai merkittävää ja välitöntä ympäristön pilaantumista. Toiminnanharjoittajaa kuullaan mahdollisuuksien mukaan ennen toiminnan keskeyttämistä. 3.5 Tutkintapyyntö Valvontaviranomaisella on lainvastaisen tilanteen havaitessa ympäristönsuojelulain mukainen velvollisuus tutkintapyynnön tekemiseen poliisille. Ilmoituksen esitutkintaa varten voi jättää tekemättä vain, mikäli tekoa on pidettävä olosuhteisiin nähden vähäisenä eikä yleisen edun katsota vaativan syytteen nostamista. 4 Ympäristönsuojelulain (527/2014) mukainen valvonta 4.1 Ympäristölupa Ympäristölupamenettely on ympäristönsuojelulain pääasiallinen keino ehkäistä ympäristön pilaantumista ennakkoon. Naantalin alueella on vuonna ympäristönsuojelulain mukaan ympäristöluvanvaraista laitosta tai toimintaa, joiden luvitus ja valvonta kuuluu kunnan ympäristönsuojeluviranomaisen vastuulle. Lisäksi Etelä-Suomen aluehallintoviraston (AVI) luvittamia laitoksia on Naantalissa 22 kpl. Näiden ensisijainen valvontavastuu kuuluu elinkeino-, liikenne- ja ympäristökeskukselle (ELY). Taulukko 1. Naantalin alueella sijaitsevat ympäristöluvanvaraiset kohteet 2015 Luvanvarainen toiminta Kunnan valvoma ympäristölupa ELY:n valvoma ympäristölupa Metalliteollisuus 1 Energian tuotanto 3 Kemianteollisuus 2 Polttoaineiden valmistus taikka kemikaalien tai polttoaineiden varastointi tai käsittely 1 Naapuruussuhdelaki 1 Malmien tai mineraalien kaivaminen tai maaperän ainesten otto 3 Mineraalituotteiden valmistus 1 Elintarvikkeiden tai rehujen valmistus 1 Eläinsuojat ja kalankasvatus 4 9
6 6 Luvanvarainen toiminta Kunnan valvoma ympäristölupa ELY:n valvoma ympäristölupa Liikenne 1 Jätteiden ammattimainen käsittely sekä jätevesien käsittely Muu toiminta Yhteensä 15 kpl 22 kpl 4.2 Ilmoitus toiminnan rekisteröintiä varten Ympäristönsuojelulain liitteessä on lueteltu ympäristönpilaantumisen vaaraa aiheuttavat toiminnat, joista on tehtävä rekisteröinti-ilmoitus ympäristönsuojelun tietojärjestelmään. Näitä ovat muun muassa pienet energian tuotantolaitokset, asfalttiasemat, polttonesteiden jakeluasemat ja tietynlaiset kemialliset pesulat. Rekisteröityjä toimintoja on Naantalissa vuonna kappaletta. Rekisteröitävät kohteet kuuluvat suunnitelmallisen ja säännöllisen valvonnan piiriin. Taulukko 2. Ympäristönsuojelun tietojärjestelmään rekisteröitävät toiminnot Naantalissa 2015 Toiminta Kohteita vuonna 2015 Polttonesteiden jakeluasemat 9 Pienet energiantuotantolaitokset Ilmoitus melua ja tärinää aiheuttavasta toiminnasta Toiminnanharjoittajan on tehtävä kunnan ympäristönsuojeluviranomaiselle kirjallinen ilmoitus rakentamisesta, yleisötilaisuudesta tai muusta tilapäistä melua tai tärinää aiheuttavasta toimenpiteestä tai tapahtumasta, jos melu tai tärinä on erityisen häiritsevää. Ilmoitukset koskevat pääasiassa murskausta, maarakentamista, rakentamista ja erilaisia ulkoilmatapahtumia. Ympäristöviranomainen antaa ilmoituksen johdosta päätöksen, missä voidaan antaa tarpeellisia määräyksiä ympäristönpilaantumisen ehkäisemiseksi sekä toiminnan tarkkailemiseksi. Kohteiden jälkivalvonta on tarvittaessa kehotuksen antamista tai erityisen merkittävän haitan ollessa kyseessä hallintapakkokeinojen käyttämistä (määräys, keskeyttäminen). 4.4 Ilmoitus koeluonteisesta toiminnasta Koeluonteisesta ja lyhytaikaisesta toiminnasta, jonka tarkoituksena on kokeilla uutta raaka-ainetta, polttoainetta, menetelmää tai tekniikkaa on tehtävä kirjallinen ilmoitus lupaviranomaiselle ennen toiminnan aloittamista. Ympäristöviranomainen antaa ilmoituksen johdosta päätöksen, missä voidaan antaa tarpeellisia määräyksiä ympäristönpilaantumisen ehkäisemiseksi sekä toiminnan tarkkailemiseksi.
7 7 4.5 Talousjätevesien käsittelyvaatimukset Talousjätevedet on johdettava ja käsiteltävä viemäriverkostojen ulkopuolisilla alueilla siten, ettei niistä aiheudu ympäristön pilaantumisen vaaraa. Niin sanotulla hajajätevesiasetuksella (209/2011) määrätään jätevesien käsittelyvaatimuksista, käsittelyjärjestelmän toteutuksesta, aikataulusta sekä muista edellytyksistä. Jätevesien käsittelyä koskevista vaatimuksista voi ympäristönsuojeluviranomainen hakemuksesta myöntää poikkeuksen. 4.6 Ympäristönsuojelumääräykset Ympäristönsuojelumääräyksillä kunta voi antaa paikalliset olosuhteet huomioon ottavia määräyksiä, jotka koskevat koko kuntaa tai jotakin sen osaa. Naantalin kaupungin ympäristönsuojelumääräyksissä on käsitelty mm. jätevesien käsittelyä ja johtamista, ilmansuojelua, meluntorjuntaa, autojen ja muiden koneiden ja laitteiden pesua, jätteiden ja kemikaalien käsittelyä sekä öljysäiliöiden kunnon tarkastamista. Kunnan ympäristönsuojeluviranomaiselle kuuluu näiden määräysten valvonta. 4.7 Ilmoitus poikkeuksellisesta tilanteesta toiminnassa Onnettomuuksista, toimintahäiriöistä ja muista toiminnan poikkeuksellisista tilanteista on toiminnanharjoittajan tai asianomaisen tehtävä ilmoitus valvontaviranomaiselle, mikäli tilanteesta voi aiheutua ympäristönpilaantumisen vaaraa tai poikkeuksellinen jätehuoltotilanne. Ilmoituksen ja mahdollisten tarkastuksien perusteella annetaan määräyksiä ympäristönpilaantumisen ehkäisemiseksi ja toiminnan saattamiseksi lainmukaiseksi. Tarvittaessa toiminta voidaan myös keskeyttää. Määräyksien noudattamista valvotaan tarkastuskäynneillä. Onnettomuus-, haitta tai rikkomustilanne voi tulla vireille myös muiden kuin toiminnanharjoittajan aloitteesta, kuten naapurilta tai valvontaviranomaiselta. 4.8 Muut ympäristönsuojelulain mukaiset valvontakohteet Muita valvottavia kohteita ovat toiminnat, jotka eivät ole ympäristöluvanvaraisia, mutta joiden toiminnasta voi aiheutua ympäristön pilaantumisen vaaraa. Näitä ovat muun muassa autopurkamot ja varikot, pienet eläinsuojat sekä esimerkiksi pohjavesialueelle sijoittuvat toiminnat., 5 Muun lainsäädännön mukainen valvonta 5.1 Maa-aineslaki (555/1981) Maa-ainesten ottaminen muuhun kuin omaan kotitarvekäyttöön vaatii maa-aineslain mukaisen luvan. Maa-ainesluvan lisäksi toiminta voi tarvita ympäristöluvan louhintaan ja murskaukseen. Ympäristölupa haetaan yhdessä maa-ainesluvan kanssa alkaen ja asia ratkaistaan samalla päätöksellä. Maa-aineslain mukainen valvontaviranomainen on Naantalissa kaavoitus- ja ympäristölautakunta. 5.2 Jätelaki (646/2011) Jätelain yleisiä valvontaviranomaisia ovat elinkeino-, liikenne- ja ympäristökeskus ja kunnan ympäristönsuojeluviranomainen. Kunnan ympäristönsuojeluviranomainen valvoo muun muassa jätehuollon liittyjävalvontaa, jätehuoltomääräysten noudattamista ja roskaantumisasioita. Näistä roskaantumisasiat työllistävät ympäristönsuojeluviranomaista eniten.
8 8 Kunnan ympäristönsuojeluviranomaiselle tulee tehdä ilmoitus jätteen ammattimaisesta keräyksestä jätehuoltorekisteriin merkitsemistä varten. Lisäksi laitokset ja toiminnot, joissa syntyy vaarallista jätettä, tarkastetaan määräajoin valvontaviranomaisen toimesta. 5.3 Vesilaki (587/2011) Vesilain valvontaviranomaisina toimivat elinkeino-, liikenne- ja ympäristökeskukset sekä kunnan ympäristösuojeluviranomainen. Ympäristönsuojeluviranomaiselle kuuluu yleinen vesilain valvonta sekä muun muassa ruoppausta koskevat valvonnat ja erikseen määritellyt ojitusta koskevat riita-asiat. 5.4 Vesihuoltolaki (119/2001) Vesihuoltolain mukaan vesihuoltolaitoksen toiminta-alueella oleva kiinteistö on liitettävä laitoksen vesijohtoon ja viemäriin. Ympäristönsuojeluviranomainen voi myöntää hakemuksesta kiinteistölle vapautuksen kiinteistön liittämisvelvollisuudesta vesihuoltolaitoksen verkostoon. 5.5 Merenkulun ympäristönsuojelulaki (1672/2009) Merenkulun ympäristönsuojelulain mukaan kunnan ympäristönsuojeluviranomainen valvoo huvivenesatamien jätehuoltoa ja huviveneistä peräisin olevien jätteiden vastaanottoa. Huvivenesataman jätehuoltosuunnitelma on hyväksytettävä kunnan ympäristönsuojeluviranomaisella. 5.6 Maastoliikennelaki (1710/1995) ja vesiliikennelaki (463/1996) Maastoliikennelain ja vesiliikennelain paikallisena valvontaviranomaisena toimii kunnan ympäristönsuojeluviranomainen. Lakien mukaiset valvonta-asiat ovat mm. moottorikelkkailureittien hyväksyminen sekä lupahakemukset, jotka liittyvät moottorikäyttöisillä ajoneuvoilla tai -vesikulkuneuvoilla tapahtuvien kilpailujen ja harjoitusten toistuvaan tai pysyvään järjestämiseen. 5.7 Ulkoilulaki (606/1973) Naantalissa ympäristönsuojeluviranomainen toimii ulkoilulain mukaisena leirintäalueviranomaisena. Leirintäalueen perustamisesta tai toiminnan muuttamisesta on tehtävä ilmoitus leirintäalueviranomaiselle ennen toiminnan aloittamista tai muuttamista. 5.8 Valtioneuvoston asetus eräiden maa- ja puutarhataloudesta peräisin olevien päästöjen rajoittamisesta (1250/2014) Niin sanotulla nitraattiasetuksella ehkäistään ja vähennetään lannan ja lannoitteiden käytöstä, varastoinnista ja käsittelystä, sekä eläintuotannosta aiheutuvia päästöjä ympäristöön. Kuivalannan tai pakkaamattomien orgaanisten lannoitteiden varastoinnista aumassa tai lannan poikkeuksellisesta levittämisestä marraskuussa tehdään ilmoitus ympäristönsuojeluviranomaiselle, joka tarvittaessa suorittaa tarkastuksen. 5.9 Valtioneuvoston asetus eräiden jätteiden hyödyntämisestä maarakentamisessa (591/2006) Niin sanotun MARA-asetuksen tarkoitus on edistää betonimurskeen ja kivihiilen, turpeen ja puuperäisen aineksen poltosta syntyvien tuhkien ammattimaista hyödyntämistä maarakentamiskohteissa. Hyödyntämisestä tehdään ilmoitus elinkeino-, liikenne- ja ympäristökeskukselle ympäristönsuojelun tietojärjestelmään rekisteröimistä varten. Valvontaviranomaisena toimii sekä elinkeino-, liikenne ja ympäristökeskus että kunnan ympäristönsuojeluviranomainen.
9 9 6 Valvonnan riskiperusteinen kohdentaminen Ympäristönsuojeluviranomaisen valvontavastuulle kuuluvien kohteiden valvontatarkastuksien tiheys määräytyy laitostyypin sekä riskinarvioinnin perusteella. Tarkoituksena on suunnata valvontaa suurimman ympäristöriskin kohteille. Kullekin laitostyypille on määrätty oma valvontaluokkansa. Tämän jälkeen laitokselle tehdään riskinarviointi, jonka perusteella laitos voidaan tarvittaessa siirtää toiseen valvontaluokkaan. 6.1 Valvontaluokat Valvontaluokan mukaan toiminta tarkastetaan joko kerran vuodessa, kerran kahdessa vuodessa tai kerran neljässä vuodessa. Jokainen toiminto tarkastetaan kuitenkin vähintään kerran luvan voimassaoloaikana. Valvontaluokissa on esitetty Naantalissa olevat toiminnot vuoden 2016 mukaan, joiden valvonta kuuluu ympäristönsuojeluviranomaiselle. Valvontaluokkia on neljä. Taulukko 3. Valvontaluokat ja toimintojen jakaantuminen luokkiin VALVONTALUOKKA 1 Kerran vuodessa tarkastettava Kaatopaikat Jätteenkäsittely Maa-aineslain mukaan luvanvaraiset toiminnot Kivenlouhimot ja murskaamot Riskiarvioinnin perusteella luokkaan 1 sijoittuvat toiminnot VALVONTALUOKKA 2 Kerran kahdessa vuodessa tarkastettavat Betoniasemat Eläinsuojat Polttonesteiden jakeluasema (veneasema) Naapuruussuhdelain nojalla luvitetut toiminnot Riskiarvioinnin perusteella luokkaan 2 sijoittuvat toiminnot VALVONTALUOKKA 3 Kerran neljässä vuodessa tarkastettavat VALVONTALUOKKA 4 Tarpeen mukaan tai projektiluonteisesti tarkastettavat Energiantuotantolaitokset Polttonesteiden jakeluasemat Ampumaradat Teemapuistot Määräaikaisesti voimassa oleva lupa Golf-kentät Venesatamat ja -telakat Leirintä- ja matkailuvaunualueet Vesilain mukaiset kohteet, kuten ruoppauskohteet Pienet eläinsuojat Lannan varastointi aumassa Pienet toiminnot kuten korjaamot, purkamot jne. Ympäristösuojelulain nojalla yksittäisen määräyksen saaneet Toiminnat, joissa syntyy vaarallista jätettä MARA-asetuksen 591/2006 mukaiset maarakentamiskohteet Hajajätevesiasetuksen 209/2011 mukaiset jätevesijärjestelmät
10 Riskinarviointi Riskinarvioinnissa toimintoja tarkastellaan sijaintiriskin ja toiminnasta aiheutuvan riskin mukaan. Lisäksi huomioidaan kohteen valvontahistoria. Sijaintiriskissä huomioidaan muun muassa toiminnasta ja mahdollisesta onnettomuustilanteesta syntyvä riski ympäristöön. Lisäksi huomioidaan toiminnasta mahdollisesti aiheutuva häiriö lähellä sijaitsevalle asutukselle. Häiriintyvä kohde voi olla asutuksen lisäksi luonnonsuojelualue tai Natura verkostoon kuuluvan alue, jonka suojeluarvolle voi toiminnasta aiheutua haittaa. Toiminnasta aiheutuvat riskit liittyvät yleisiin tuotantoon ja valmistukseen liittyviin tekijöihin, kuljetukseen, varastointiin, tiloihin sekä laitteistoon. Kohteen valvontahistoriassa huomioidaan valvonnan ja tarkkailujen tulokset. Aiemmin havaitut puutteet tai määräysten rikkominen lisäävät toiminnon ympäristöriskiä ja siten valvonnan tarvetta. Taulukko 4. Toiminnan riskinarvioinnissa on otettu huomioon seuraaviin seikkoihin liittyvien riskien olemassa olo. SIJAINTIRISKI TOIMINTARISKI VALVONTAHISTORIA Pohjavesialue Vesistöt Häiriintyvät kohteet Taustatiedot Toiminnan luonne ja laajuus Tilat ja laitteet Tuotantoon ja valmistukseen liittyvät tekijät Tuotteeseen liittyvät tekijät Kuljetukset ja varastointi Tarkkailun tulokset Aiemmin havaitut puutteet ja riskit 7 Valvonnan voimavarat ja viranomaisyhteistyö Naantalissa ympäristönsuojeluviranomaisen vastuulle kuuluviin tehtäviin on käytettävissä kaksi henkilötyövuotta. Tästä työpanoksesta vain osa voidaan käyttää valvontatyöhön. Valvontasuunnitelman ja sen pohjalta vuosittain tehtävän valvontaohjelman avulla, valvontakohteita priorisoidaan ja valvontaa kohdennetaan riskikohteisiin. Valvontaviranomainen tekee yhteistyötä kunnan eri toimielinten ja viranomaisten, kuten kaavoituksen, teknisen toimen ja vesihuoltolaitoksen kanssa, sekä rakennusvalvonta- ja terveysvalvontaviranomaisen kanssa. Naantalin alueella on useita laitoksia joilla on aluehallintoviraston myöntämä ympäristölupa. Näiden laitosten valvontaa suoritetaan yhteistyössä elinkeino-, liikenne- ja ympäristökeskuksen kanssa. Laitosten ympäristölupakäsittelyn yhteydessä tarkastuksia tehdään myös aluehallintoviraston kanssa. Yhteistyötä tehdään myös Varsinais-Suomen aluepelastuslaitoksen, Turvallisuus- ja kemikaaliviraston (TUKES), tullin, poliisin, Rajavartiolaitoksen ja Maamittauslaitoksen kanssa.
11 11 Ympäristökuntien kanssa laaditaan yhteisiä selvityksiä ja ohjeita sekä hoidetaan muun muassa Turun kaupunkiseudun ilmanlaadun tarkkailua. Kuntien jätehuoltoviranomaisena toimii Lounais-Suomen jätehuoltolautakunta, jonka kanssa tehdään tarvittaessa yhteistyötä. 8 Valvontatehtävien priorisointi Valvontatehtäviä priorisoidaan Naantalissa siten, että ympäristönsuojelun kannalta merkittävien asioiden käsittely ei tarpeettomasti viivästy. Valitusten ja yleisöilmoitusten käsittelyä rajataan ympäristönsuojelun kannalta olennaisimpiin asioihin. Lupavalvontaa tehdään valvontasuunnitelman ja ohjelman mukaisesti. Valvonnassa havaittuihin epäkohtiin puututaan aktiivisesti ja tarvittaessa käytetään hallintopakkoa. Poliisille tehdään tutkintapyyntöjä lainsäädännössä esitetyin perustein. Valitukset ja viranomaisen itse vireille panemat asiat käsitellään kiireellisyysjärjestyksessä. Kiireellisyyteen vaikuttavat riskinarvioinnissa huomioitavat seikat, kuten sijainti esimerkiksi pohjavesialueella tai jos toiminnasta tai onnettomuudesta voi aiheutua ihmisten terveyteen liittyviä haittoja tai merkittäviä ympäristöhaittoja. 9 Valvonnan maksullisuus Kunnan ympäristönsuojeluviranomainen voi periä maksun valvontaohjelman mukaisesta toiminnan määräaikaistarkistuksesta sekä muusta valvontaohjelman mukaisesta valvonnasta, kun kyseessä on ympäristöluvitettu tai ympäristönsuojelulain nojalla rekisteröity toiminta. Lisäksi maksu voidaan periä onnettomuus-, haitta- tai rikkomustilanteeseen liittyvistä tarkastuksista sekä tarkastuksista, jotka liittyvät toiminnan keskeyttämiseen, kun toiminnasta aiheutuu välitöntä vaaraa ihmisten terveydelle tai huomattavaa ympäristönpilaantumista. Maksun suuruudesta ja perusteista määrätään tarkemmin Naantalin kaupungin ympäristönsuojeluviranomaisen taksassa ja Naantalin kaupungin maa-ainestaksassa. Maksut perustuvat keskimääräiseen omakustannusarvioon, joka sisältää asian käsittelystä viranomaiselle aiheutuneet kokonaiskustannukset. Mikroyrityksiltä, joiden vuosiliikevaihto on alle kaksi miljoonaa euroa tai palveluksessa on alle 10 kokoaikaista työntekijää, perittävien valvontamaksujen on oltava kohtuullisia ottaen huomioon toiminnan laajuus ja luonne. Maa-ainesluvan valvonnasta peritään vuotuinen maksu, jonka suuruus määräytyy omakustannusarvion ja maa-aineksen ottoalueen pinta-alan sekä ottomäärän mukaan. 10 Valvontasuunnitelman päivittäminen Valvontasuunnitelma kuvaa valvonnan taustoja ja periaatteita. Suunnitelma päivitetään kolmen vuoden välein tai tarvittaessa. Valvontasuunnitelman ajantasaisuutta seurataan vuosittain samalla kun valvontaohjelman toteutumisen arviointia tehdään. Arvioinnin perusteella suunnitelmaa tarvittaessa muutetaan ja kehitetään. Valvontasuunnitelman hyväksyy kaavoitus- ja ympäristölautakunta pääsääntöisesti syyskuussa talousarvion yhteydessä.
12 12 11 Menettely valvontaohjelman laatimiseksi ja ylläpitämiseksi Valvontasuunnitelman perusteella laaditaan vuosittain valvontaohjelma, joka toimii käytännön työkaluna valvonnan toteuttamisessa. Valvontaohjelma on laitoskohtainen, riskiarviointiin pohjautuva suunnitelma, missä esitetään kalenterivuosittain erityyppisten luvanvaraisten ja rekisteröitävien kohteiden määräaikaistarkastukset sekä muut valvonnan toimenpiteet. Valvontaohjelman aikataulutuksessa otetaan huomioon laitokselle aikaisemmin tehty valvonta ja ympäristölupien voimassaoloajat. Ympäristöluvanvaraisten ja rekisteröityjen toimintojen lisäksi ohjelmaan on sisällytetty muut ympäristönsuojelulain mukaiset ja muun lainsäädännön kuten mm. maa-aineslain, vesilain ja jätelain mukaiset kohteet. Valvontaohjelma pidetään ajantasaisena tarkastamalla se vuosittain. Siihen päivitetään valvontaan ja laitoksiin liittyvät muutokset ja tehdyt tarkastukset. Valvontaohjelman hyväksyy kaavoitus- ja ympäristölautakunta vuosittain talousarvion yhteydessä. Valvonnan kehittämiseksi ja seuraamiseksi valvonnan toteutumasta tehdään vuosittain yhteenveto ja arviointi. Seurantaraportti annetaan tiedoksi kaavoitus- ja ympäristölautakuntaan tilinpäätöksen yhteydessä maaliskuussa. Valvonnan käytännön työkaluna toimii Naantalissa Facta-kuntarekisteri. Rekisterin ympäristövalvontaosaan tallennetaan laitoksen tai toiminnan tiedot sekä kohdetta koskeva lupapäätös, dokumentit sekä suunnitellut ja toteutuneet määräaikaistarkastukset ja valvontatiedot. Tallennettavia dokumentteja ovat muun muassa lupahakemukset, lupapäätökset, lupien käsittelytiedot, tarkastukset, muistiot, kehotukset, ilmoitukset ja valitukset. Valvontarekisteri on viranomaiskäytössä oleva rekisteri. Kuva: Valvontasuunnitelman ja -ohjelman toteutus ja ylläpito HELMIKUU Edellisvuoden valvontaohjelman toteutuma ja sen arviointi SYYSKUU Valvontaohjelma sekä tarvittaessa valvontasuunnitelma lautakunnan hyväksyttäväksi. - Talousarvioon arvio valvonnan tuloista - Taksojen tarkistaminen MAALISKUU Valvontaohjelman toteutumisraportti tiedoksi lautakuntaan - Tilinpäätökseen tunnusluvut valvonnasta ELOKUU Ohjelman laadinta seuraavalle vuodelle sekä tarvittaessa suunnitelman päivitys seuraavalle kaudelle. - Huomioidaan arvioinnissa esiintulleet muutos ja kehitystarpeet.
Salon kaupungin ympäristönsuojeluviranomaisen valvontasuunnitelma vuosille
1 (16) Salon kaupungin ympäristönsuojeluviranomaisen valvontasuunnitelma vuosille 2017 2020 Lapinpöllö Teijolla. Kuva Jouni Tittonen 2 (16) Sisällys 1. Ympäristönsuojelun valvonnan suunnitelmallisuus...
1 (15) Salon kaupungin ympäristönsuojeluviranomaisen valvontasuunnitelma vuosille 2017 2020 (LUONNOS) Lapinpöllö Teijolla. Kuva Jouni Tittonen 2 (15) Sisällys 1. Ympäristönsuojelun valvonnan suunnitelmallisuus...
Kirkkonummen ympäristönsuojeluyksikön valvontasuunnitelma
Kirkkonummen ympäristönsuojeluyksikön valvontasuunnitelma 2017-2027 Rakennus- ja ympäristölautakunta 29.11.2016 Sisällysluettelo 1. 2. 3. 4. 5. 6. 7. 8. YLEISTÄ... 2 YMPÄRISTÖOLOSUHTEET KIRKKONUMMELLA...
HEINOLAN KAUPUNGIN YMPÄRISTÖNSUOJELUN VALVONTASUUNNITELMA
HEINOLAN KAUPUNGIN YMPÄRISTÖNSUOJELUN VALVONTASUUNNITELMA LUONNOS 20.5.2015 2 Sisällys 1 Johdanto 3 2 Toimialue 3 3 Riskinarviointi ja valvontaluokat 4 3.1 Valvontaluokat 5 3.2 Tehostettu valvonta 5 3.2.1
Seinäjoen kaupungin ympäristönsuojeluviranomaisen valvontasuunnitelma 2015-2020
Seinäjoen kaupungin ympäristönsuojeluviranomaisen valvontasuunnitelma 2015-2020 Laadittu: 19.11.2014 1 1. Ympäristönsuojelun valvontasuunnitelma 1.1. Johdanto Ympäristönsuojeluun liittyvän valvonnan tavoitteena
Ymptervltk 20.12.2016 71 Liite 4 PELKOSENNIEMEN-SAVUKOSKEN KANSANTERVEYSTYÖN KUNTAYHTYMÄ Ympäristönsuojelun valvontasuunnitelma 2017-2018 Kemijärvi Pelkosenniemi - Savukoski 1 (13) 1. Valvontasuunnitelma
LUUMÄEN KUNNAN YMPÄRISTÖNSUOJELUN VALVONTASUUNNITELMA VUOSILLE
1 LUUMÄEN KUNNAN YMPÄRISTÖNSUOJELUN VALVONTASUUNNITELMA VUOSILLE 2017 2021 2 Sisällysluettelo 1 Valvontasuunnitelman laatiminen 3 2 Ympäristöolot 3 2.1 Yleiskuvaus pilaantumisen riskeistä 4 3 Valvottavat
Ympäristölautakunta 9.12.2015 64 liite 1 Lapinlahden kunta ympäristölautakunta Ympäristönsuojelun valvontasuunnitelma vuosille 2016-2018 Hyväksytty Lapinlahden kunnan ympäristölautakunnassa 9.12.2015 64